CELEX: C2004/118/42
Language: da
Date: 2004-04-30 00:00:00
Title: Domstolens dom (Sjette Afdeling) af 29. april 2004 i sag C-371/02, Björnekulla Fruktindustrier AB mod Procordia Food AB (anmodning om præjudiciel afgørelse fra Svea Hovrätt) (Varemærker — direktiv 89/104/EØF — artikel 12, stk. 2, litra a) — fortabelse af rettigheder, der er knyttet til varemærket — varemærke, der er blevet til en almindelig betegnelse inden for handelen — relevant kundekreds med henblik på vurderingen)

30.4.2004   
            
            
               DA
            
            
               Den Europæiske Unions Tidende
            
            
               C 118/24
            
         
      DOMSTOLENS DOM
   
   (Sjette Afdeling)
   af 29. april 2004
   i sag C-371/02, Björnekulla Fruktindustrier AB mod Procordia Food AB (anmodning om præjudiciel afgørelse fra Svea Hovrätt) (1)
   
   (Varemærker - direktiv 89/104/EØF - artikel 12, stk. 2, litra a) - fortabelse af rettigheder, der er knyttet til varemærket - varemærke, der er blevet til en almindelig betegnelse inden for handelen - relevant kundekreds med henblik på vurderingen)
   (2004/C 118/42)
   Processprog: svensk
   I sag C-371/02, angående en anmodning, som Svea hovrätt (Sverige) i medfør af artikel 234 EF har indgivet til Domstolen for i den for nævnte ret verserende sag, Björnekulla Fruktindustrier AB mod Procordia Food AB, at opnå en præjudiciel afgørelse vedrørende fortolkningen af artikel 12, stk. 2, litra a), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT 1989 L 40, s. 1), har Domstolen (Sjette Afdeling), sammensat af V. Skouris som fungerende formand for Sjette Afdeling og dommerne C. Gulmann (refererende dommer), J.N. Cunha Rodrigues, J.-P. Puissochet og R. Schintgen; generaladvokat: P. Léger; justitssekretær: assisterende justitssekretær H. von Holstein, den 29. april 2004 afsagt dom, hvis konklusion lyder således:
   Artikel 12, stk. 2, litra a), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker skal i de tilfælde, hvor en vare, der er omfattet af et registreret varemærke, distribueres gennem flere led til forbrugeren eller den endelige bruger, fortolkes således, at den relevante kundekreds ved vurderingen af, om et varemærke er blevet en almindelig betegnelse inden for handelen for den omhandlede vare, udgøres af samtlige forbrugere eller endelige brugere og – alt efter de omstændigheder, der kendetegner markedet for den omhandlede vare – af samtlige erhvervsdrivende, der forhandler den.
   
      (1)  EFT C 305 af 7.12.2002.